Abderrahaman Samba

Abderrahaman Samba (født 5. september 1995 i Saudi-Arabia) er en friidrettsutøver som representerer Qatar. Han var med å vinne gull på 4 x 400 meter stafett under Asiamesterskapet i friidrett innendørs 2018. Han har konkurrert for Qatar siden mai 2016.

Idrettskarriere

2017
Samba markerte seg i Diamond League 2017, der han vant 400 meter hekk i åpningsstevnet Qatar Athletic Super Grand Prix. Han deltok på 400 meter hekk under VM i friidrett 2017, men snublet i den siste hekken og falt ned til sjuendeplass.

2018 
Han deltok på Qatars lag som vant 4 x 400 meter stafett under Asiamesterskapet i friidrett innendørs 2018. Han vant igjen 400 meter hekk under Qatar Athletic Super Grand Prix, som var åpningsstevnet i Diamond League 2018. Han løp på tiden 47,57 sekunder, som var årsbeste i verden, Diamond League-rekord, personlig rekord og nasjonal rekord for Qatar. 30. juni 2018 løp han på tiden 46,98 sekunder og ble med det den andre i verden som løp under 47 sekunder.

2021 
Han representerte Qatar og kom på 5.-plass på 400 meter hekk under Sommer-OL 2020 i Tokyo.

Referanser

Eksterne lenker 
 

Personer etter føde- eller oppvekststed i Saudi-Arabia
Qatarske sprintere
Qatarske hekkeløpere
Mauritanske sprintere
Asiamestere i friidrett
Deltakere for Qatar under VM i friidrett 2017
Deltakere for Qatar under VM i friidrett 2019
Deltakere for Qatar under Sommer-OL 2020
Friidrettsutøvere under Sommer-OL 2020
Deltakere for Qatar under Asiamesterskapet i friidrett 2019